**1. NAPIREND Ügyiratszám: BSZ/ -1/2021.**

**E L Ő T E R J E S Z T É S**

###### a Képviselő-testület 2021. június 29-i nyilvános ülésére

**Tárgy: Az önkormányzat 2021. évi költségvetésének módosítása**

**Előterjesztő:** Biró Imre polgármester

**Előkészítette:** Parrag Éva pénzügyi ügyintéző

**TISZTELT KÉPVISELŐ-TESTÜLET!**

Az államháztartásról szóló 2011. évi CXCV. törvény 34. §-a előírásai szerint a képviselő-testület az előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

A hivatkozott jogszabályi előírásnak megfelelően elkészítésre került a 2021. február 24-én elfogadott, költségvetési rendelet módosítása.

A költségvetési rendelet módosítását az alábbi főbb változások tették szükségessé:

* a Belügyminisztérium pályázat keretében fűnyíró traktor, fűkasza stb. beszerzésére megkapott 15.000.000.- Ft pályázati támogatás tervezésre került a bevételi és kiadási oldalon egyaránt, a kiadási oldalon már a beszerzett 14.998.300.-Ft-os áron
* az iparűzési adó elmaradt bevétele miatt a támogatási oldalon a kiközölt 1.445.776.-Ft betervezésre került,
* az iparűzési adóbevételünk várhatóan a Halker Élelmiszer és Iparcikk Kereskedelmi Kft iparűzési adóbevallása alapján emelésre került,
* a beruházások aktualizálva lettek, a várhatóan idén nem megvalósuló beruházások kikerültek a költségvetésből, de bekerült az útfelújításokkal kapcsolatban két tervezési költség,
* az útfelújításokkal kapcsolatban betervezésre került projektmenedzser költség is a szolgáltatásoknál,
* a karbantartási, felújítási költségek várhatóan magasabbak lesznek a vártnál, mert az elfogadott zöldterület karbantartás költsége magasabb, mint a tavalyi, és egyéb nem tervezett karbantartási munkák is felmerültek (falugondnoki autó javítása, mérési pont helyreállítása stb.)
* a Zánkai Közös Önkormányzati Hivatal által elfogadott költségvetés módosítása miatt változtatni kellett az előirányzaton,
* a fenti bevételi és kiadási összegek változása miatt 4. melléklet szerint a tartalékok is módosításra kerültek.

Az előbbiekben felsorolt főbb változások eredményeként szükséges és indokolt az önkormányzat gazdálkodást megalapozó költségvetési rendelet módosítása.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Balatonszepezd Község Önkormányzata Képviselő-testülete a 2021. évi költségvetésről szóló 1/2021. (II.25.) önkormányzati rendelet módosításáról szóló rendelet-tervezetet elfogadja és …/2021. (…) számon önkormányzati rendeletei közé iktatja.

**Balatonszepezd, 2021. június 22.**

 **Biró Imre**

###  polgármester

BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETE

…../2021. (…..) önkormányzati rendelete

**a 2021. évi költségvetésről szóló 1/2021. (II.25.) önkormányzati rendelet módosításáról**

 ( t e r v e z e t )

Balatonszepezd Község Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Balatonszepezd Község Önkormányzata Képviselő-testületének a 2021. évi költségvetéséről szóló 1/2021. (II.25.) önkormányzati rendeletének (a továbbiakban: Rendelet) 2. § (1) bekezdése helyébe a következő rendelkezés lép:

„(1) A Képviselő-testület a 2021. évi költségvetését az alábbiak szerint határozza meg:

|  |  |  |  |  |
| --- | --- | --- | --- | --- |
|  | a) | költségvetési bevételek | 177.829.037 | Ft, |
|  | b) | finanszírozási bevételek | 118.021.321 | Ft, |
|  | ba) | ebből belső hiány összege/maradvány | 117.777.321 | Ft, |
|  | bb) | külső hiány összege | 0 | Ft, |
|  | c) | költségvetési működési célú kiadások | 114.280.606 | Ft, |
|  | d) | működési célú tartalékok | 10.000.000 | Ft, |
|  | e) | költségvetési felhalmozási célú kiadások | 99.934.844 | Ft, |
|  | f) | költségvetési felhalmozási célú tartalékok  | 31.465.770  | Ft, |
| g) | finanszírozási kiadások főösszege | 2.159.643 | Ft, |
| **h)** | **bevételek és kiadások főösszege** | **295.851.358**  | **Ft.** |

**2. §**

A Rendelet 6. § (1) bekezdése helyébe a következő rendelkezés lép:

„(1) Az Önkormányzat a kiadások között 41.465.770.- Ft tartalékot állapít meg a 6. melléklet szerint.”

**3. §**

A Rendelet 1-10. melléklete helyébe az 1-10. melléklet lép.

**4. §**

Ez a rendelet a kihirdetését követő napon lép hatályba.

**Balatonszepezd, 2021. június 29.**

 **Bíró Imre dr. Varga Viktória
 polgármester jegyző**

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (Jat.) 17. §-a szerint:

**17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.** Az előzetes hatásvizsgálat eredményéről ... önkormányzati rendelet esetén a helyi Önkormányzat Képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A 2019. évi költségvetésről szóló rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek társadalmi hatása nincs.

A Tervezet jelentősebb gazdasági és költségvetési hatásokat nem keletkeztet.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A jogszabály megalkotása óta bekövetkezett változások szükségessé tették az előirányzatok módosítását. A módosítások elmaradása esetén nem biztosított a kötelezettségvállalások forrása. A rendelet megalkotásának elmaradása veszélyezteti az önkormányzat gazdálkodásának biztonságát és megalapozottságát

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.